S'ha presentat el Pla d'Accessibilitat de Museus i Centres i Espais d'Arts Visuals de Catalunya 2020-2024, que té com a finalitat aconseguir l'accessibilitat universal d'aquests equipaments a mig termini, d'acord amb el que marca la normativa vigent i el nou codi d'accessibilitat de Catalunya.
El Pla ha estat elaborat conjuntament per la Direcció General del Patrimoni Cultural i la Direcció General de Creació, Acció Territorial i Biblioteques, i ha comptat amb la col·laboració d'experts en accessibilitat, així com del Departament de Treball, Afers Socials i Famílies.
El document es presenta amb una perspectiva realista per a la seva implementació en els propers anys, en coherència amb la visió que també proposa el Pla de Museus de Catalunya i el Decret del Sistema Públic d'Equipaments d'Arts Visuals de Catalunya.
El passat 22 de setembre el Govern va acordar declarar la cultura un bé essencial.
Aquest acord ha de servir com a punt de partida per elaborar el marc normatiu que garanteixi i reguli l'accés a la cultura i els drets culturals de la ciutadania, que permeti accelerar la represa dels diversos sectors culturals i que doni resposta a les necessitats dels professionals i dels esmentats sectors.
És en aquest marc que el Departament de Cultura ha aprovat el Pla d'Accessibilitat de Museus, Centres i Espais d'Arts visuals.
La pandèmia ha revelat fins a quin punt la cultura és clau per a alleugerir les pitjors circumstàncies, fins i tot, l'Organització Mundial de la Salut recomana incloure l'art i la cultura a l'atenció sanitària.
En aquest sentit és important que el conjunt íntegre de la ciutadania pugui gaudir-ne.
A Catalunya hi ha actualment un 9% de persones amb diversitat funcional.
És per aquest motiu que els museus, centres i espais d'arts visuals treballen per convertir-se en espais accessibles tant físicament com cognitivament.
En destaquen iniciatives com les del CCCB, de la Fundació Joan Miró, del MACBA, així com de la Xarxa de museus de les comarques de Girona amb l'aplicació MUSA, de l' Ajuntament de Barcelona, o de la Diputació de Barcelona amb el programa La Mirada tàctil.
L'accessibilitat s'entén com a un conjunt de condicions que ha de complir l'entorn, els espais i els edificis perquè totes les persones en puguin gaudir de la manera més autònoma possible.
La posada en marxa d'aquest Pla s'emmarca dins el Pla de Govern de la XII legislatura, igual que dins del Pla de Museus de Catalunya, en compliment amb la Llei d'accessibilitat 13/2014 de 30 d'octubre.
La constitució del Pla s'ha treballat des d'una Comissió tècnica, formada per diverses institucions, experts, entitats i professionals de les arts visuals que coneixen en profunditat les necessitats d'accessibilitat del sector.
Amb el compliment d'aquests objectius, hi ha la voluntat de fer dels equipaments culturals de Catalunya espais que afavoreixin la inclusió de tota la ciutadania, independentment de les seves circumstàncies.
Per desenvolupar correctament el Pla, aquest concreta els objectius en un seguit d'actuacions per al període 2020-2024 i, entre d'altres, destaca la necessitat de/d':
El Pla preveu plans anuals amb pressupost i indicadors específics.
També s'ha aprovat el Pla d'actuacions per al 2020-2021 que, en aquest cas, s'estableix per al període de dos anys degut a la pandèmia sanitària.
En destaquen les següents accions:
L'aprovació del Pla s'emmarca en la recent declaració del Govern de la cultura com a bé essencial.
L'elaboració del Pla ha comptat amb la col·laboració d'experts en accessibilitat, així com del Departament de Treball, Afers Socials i Famílies.